რიკარდო ბოჩინი

რიკარდო ენრიკე ბოჩინი (; დ. 25 იანვარი, 1954, სარატე, ბუენოს-აირესი, არგენტინა) — არგენტინელი ფეხბურთელი, შემტევი ნახევარმცველი. იცავდა „ინდეპენდიენტესა“ და არგენტინის ეროვნული ნაკრების ღირსებას. 
არგენტინის ოთხგზის ჩემპიონი, ლიბერტადორესის თასის ოთხგზის, კოპა ინტერამერიკანას სამგზის და საკონტინენტთაშორისო თასის ორგზის მფლობელი „ინდეპენდიენტეს“ შემადგენლობაში. 1986 წლის მსოფლიო ჩემპიონი არგენტინის ეროვნული ნაკრების შემადგენლობაში. აღიარებულია არგენტინის ყველა დროის ერთ-ერთ უდიდეს ფეხბურთელად.„Hoy se usa la palabra ídolo para cualquier cosa“Bochini: "Independiente fue concretar lo que quería ser de chico"El día que Bochini no jugó para IndependienteArgentine Squads in the World Cups (World Cup 1986)

 ბიოგრაფია 
 ადრეული წლები 
რიკარდო ბოჩინი ბუენოს-აირესის პროვინციის ჩრდილო-აღმოსავლეთით, მდინარე პარანას დასავლეთ ნაპირას მდებარე პატარა ქალაქ სარატეში, 1954 წლის 25 იანვარს დაიბადა.

როგორც არგენტინელი ბავშვების უმრავლესობას, ფეხბურთისადმი სიყვარული და ინტერესი მასაც თანდაყოლილი აღმოაჩნდა. პელეს, პლატინის, კრუიფის, მარადონას და კიდევ, მრავალი აღიარებული ფეხბურთელის მსგავსად, მისი ისტორიაც ქუჩის ფეხბურთით იწყება, როდესაც უბნის თანატოლებთან ერთად დაღამებამდე ბურთს დააგორებს. მოზარდი ბოჩინის შთამბეჭდავი საფეხბურთო მონაცემები მალევე იპყრობს სხვადასხვა კლუბების მესვეურთა ყურადღებას. მათ შორისაა კამპანას „ვილა დალმინე“, თუმცა დაინტერესების იქით საქმე აღარ მიდის. ამდენად, პირველი გუნდი, რომელშიც იგი თამაშს იწყებს — მისი მშობლიური სარატეს „ატლეტიკო ბელგრანოა“. ამის შემდეგ, 15 წლის ასაკში მამასთან ერთად ბუენოს-აირესში ჩადის და ცდილობს ჯერ „სან-ლორენსოს“ რიგებში მოხვდეს, ხოლო შემდეგ „ბოკა ხუნიორსის“ შემადგენლობაში დაიმკვიდროს ადგილი.Bochini: el "Bocha" del Independiente საბოლოოდ, 1971 წელს „ინდეპენდიენტეს“ ახალგაზრდული გუნდიდან იღებს მოწვევას და მათ უერთდება.

კარიერა 
საკლუბო კარიერა
გუნდის ძირითად შემადგენლობაში პირველად არგენტინის პრიმერა დივიზიონის კალენდარულ მატჩში, 1972 წლის 25 ივნისს, „რივერ პლეიტის“ წინააღმდეგ გამოდის, როდესაც „ინდეპენდიენტეს“ მაშინდელ მწვრთნელს პედრო დელიაჩას () შეხვედრის 74-ე წუთზე შეცვლაზე გამოყავს.

რიკარდო ბოჩინი მთელ თავის კარიერას (1972–1991) „ინდეპენდიენტეს“ რიგებში ატარებს. მის სახელთანაა დაკავშირებული კლუბის „ოქროს ხანა“, როდესაც „წითელი ეშმაკები“ ოთხჯერ გახდნენ ქვეყნის ჩემპიონები, ოთხჯერ დაეუფლნენ ლიბერტადორესის თასს, ორჯერ მოიპოვეს საკონტინენტთაშორისო თასი და სამჯერ — კოპა ინტერამერიკანა.

ბოჩინის ეკუთვნის ქვეყნის აბსოლუტური რეკორდი — ერთი კლუბის რიგებში ჩატარებული ეროვნული ჩემპიონატის მატჩების რაოდენობის მიხედვით — 714 შეხვედრა (108 გოლი).La Cocina del Rojo · #30 – Ricardo Enrique Bochini მიუხედავად, არცთუ ურიგო შედეგიანობისა გატანილი ბურთების რაოდენობის მხრივ, ბოჩინის სახელი, პირველ რიგში, მის საფირმო პასებთან — ე. წ. „ბოჩინესკებთან“ ასოცირდება.Bochini y La Furia Roja de AvellanedaRicardo Bochini — Señor FutbolRicardo Bochini – The Master – Elegance Football

ფეხბურთის სპეციალისტების აზრით, იგი თანაბრად კარგად მოქმედებდა, როგორც მინდვრის შუაგულში, ასევე, ფლანგებზე. თამაშის მისეული ხედვა, შემოქმედებითი აზროვნების, იმპროვიზაციის, შეტევების ორგანიზებისა და თანაგუნდელებზე პოზიტიური, შთამაგონებელი გავლენის მოხდენის უნარი, დიდწილად განსაზღვრავდა გუნდის წარმატებას, როგორც შედეგიანობის, ასევე, სანახაობრივი თვალსაზრისით.Ricardo Bochini fetseja sus 62 añosThe great creators // FIFA.com

იშვიათი საფეხბურთო ნიჭის, შრომისმოყვარეობისა და პიროვნული თვისებების, უპირველესად თავმდაბლობისა და მოკრძალებული ხასიათის, ფეხბურთის გულშემატკივრებთან გამორჩეულად თბილი დამოკიდებულების, ასევე, გუნდის მიმართ ერთგულებისა და თავდადების გამო, დროთა განმავლობაში იგი „ინდეპენდიენტეს“ ცოცხალ სიმბოლოდ და კლუბის ქომაგთა უპირველეს კერპად იქცა. დიეგო მარადონას არაერთხელ აღუნიშნავს თავის ინტერვიუებში, რომ იგი ბოჩინის თავის კერპად თვლიდა და მას ფეხბურთის „მაესტროს“ უწოდებდა.Ricardo Bochini, la joya más grande del fútbol argentino

დღეისათვის, მას არა მხოლოდ „ინდეპენდიენტეს“, არამედ, არგენტინის ყველა დროის ერთ-ერთ საუკეთესო ფეხბურთელად მიიჩნევენ.Understated Legends: Diego Maradona Idol Ricardo Bochini

 სათამაშო სტილი 
ბოჩინის სათამაშო სტილთან დაკავშირებით, ფეხბურთის სპეციალისტები, მისი ცნობილი პასების გარდა (რაც ხშირად არღვევდა და თითქმის უფუნქციოდ ტოვებდა მეტოქეთა მთელ დაცვით ხაზს), აღნიშნავენ, ასევე, ე.წ. „ბოჩინის პაუზებს“ — თამაშის დროს მეტოქეებისთვის მოულოდნელი და დამაბნეველი დაყოვნებების ანუ ერთგვარი პაუზების გაკეთების ხელოვნებას.The Guardian: „Ricardo Bochini's legend of la pausa“ ამის ერთ-ერთი თვალსაჩინო მაგალითია 1984 წლის 24 ივლისს, ლიბერტადორესის თასის პირველი საფინალო შეხვედრისას, „გრემიოს“ კარში ხორხე ბურუჩაგას მიერ გატანილი გამარჯვების მომტანი გოლი, როდესაც საკმაოდ მაღალ ტემპში მიმდინარე შეტევითი კომბინაციის დამამთავრებელ ფაზაში — ბოჩინი, ბურთის მიღების შემდეგ, ორიოდე წამით აყოვნებს საგოლე პასის გაკეთებას, იმ გათვლით, რომ ბურუჩაგამ მოასწროს მეტოქის საჯარიმოში დასარტყმელ პოზიციაზე გასვლა, ხოლო მოწინააღმდეგის მცველებს დრო აღარ დარჩეთ საპასუხო რეაგირებისთვის. ცხადია, რომ მოცემულ სათამაშო სიტუაციაში, მსგავსი გადაწყვეტილება, არა მარტო ყველაზე ოპტიმალური და ამავე დროს ეფექტურია, არამედ, პირველ რიგში, უმაღლესი დონის საფეხბურთო აზროვნებაზე მეტყველებს და ფეხბურთის ავტორიტეტული შემფასებლების აზრით — საფეხბურთო ხელოვნების ნიმუშს წარმოადგენს.Ricardo Bochini's long wait to become Argentina's legend of la pausaWoody Allen jugando al fútbol

მხოლოდ ასეთი მოულოდნელი დაყოვნების შემდეგ გაკეთებული გადაცემა აძლევს საშუალებას მის პარტნიორს, რომ მცველებთან ბრძოლის გარეშე, დაუბრკოლებლად გავიდეს მეკარესთან პირისპირ და შეტევა თავის ლოგიკურ დასასრულამდე მიიყვანოს.Ricardo Bochini – Pase gol a Burruchaga vs Gremio (1984)

ბუნებრივია, რომ ყველაზე პრესტიჟული სამხრეთამერიკული საერთაშორისო საფეხბურთო ტურნირის ფინალში მსგავს ეპიზოდს უყურადღებოდ სპორტული მიმომხილველები და ექსპერტები არასდროს ტოვებენ, რასაც ბეჭდვით პრესასა თუ ინტერნეტსივრცეში არსებული მრავალი სტატია თუ ფოტო და ვიდეო მასალა ადასტურებს. თუმცა, უნდა ითქვას, რომ არგენტინის საფეხბურთო ჩემპიონატი, საერთაშორისო ტურნირებისგან განსხვავებით, ასე ფართოდ და დაწვრილებით (მით უმეტეს ბოჩინის პერიოდში) არ გაშუქებულა. ამდენად, კანონზომიერია, რომ ფეხბურთის სპეციალისტები, რომლებიც წლების მანძილზე ადევნებდნენ თვალყურს მის სათამაშო კარიერას — არა რამდენიმე (თუნდაც საყოველთაოდ ცნობილი) სათამაშო ეპიზოდიდან გამომდინარე, არამედ მის საფეხბურთო პრაქტიკაში დამკვიდრებული და მხოლოდ მისთვის დამახასიათებელი სწორედ ამგვარი „დაყოვნებების“ (როგორც მისი სათამაშო სტილის ერთ-ერთი მნიშვნელოვანი შემადგენელი ნაწილის) გამო უწოდებდნენ მას — „პაუზის დიდოსტატს“ ().Caple, Alex (26 ივლისი, 2017). Ricardo Bochini: Argentinian Influence  — „Bochini was known as the master of La Pausa (the pause, if that wasn’t already obvious). La Pausa is the art of delaying your pass while you wait for the game to take shape around you. It’s a display of confidence, foresight, understanding, and an admirable arrogance that few players can pull off.“ clickon.co

 სანაკრებო კარიერა 
1973–1986 წლებში არგენტინის ეროვნული ნაკრების ღირსებას იცავს,Argentina National Team Players 1964–1998 რომლის შემადგენლობაში 30 შეხვედრას ატარებს.Ricardo Enrique Bochini International Matches

ეროვნულ გუნდში 1973 წელს ნაკრების მაშინდელი მწვრთნელები — ომარ სივორი და მიგელ ინომირიელო იწვევენ.Argentina National Team Archive (1971–1980) პირველად ნაკრების მაისურით 1974 წლის მსოფლიო ჩემპიონატის შესარჩევი ტურნირის მატჩში, 1973 წლის 23 სექტემბერს, ბოლივიის ნაკრების წინააღმდეგ გამოდის. შეხვედრის 64-ე წუთზე იგი მარიო კემპესს ცვლის. მატჩში, ერთადერთი და არგენტინელთათვის გამარჯვების მომტანი გოლი ოსკარ ფორნარის გააქვს — 1–0.

 სანაკრებო სტატისტიკა 
|-
|1973||1||0
|-
|1974||2||0
|-
|1975||1||0
|-
|1976||10||0
|-
|1977||6||0
|-
|1979||1||0
|-
|1984||6||0
|-
|1985||2||0
|-
|1986||1||0
|-
!ჯამში||30||0
|}

 სანაკრებო მატჩები 
კარლოს დიტბორნის თასიფელიქს ბოგადოს თასი

 № თარიღი  შეხვედრის ადგილი  მოწინააღმდეგე    შეჯიბრება   1  23.09.1973  „ესტადიო ერნანდო სილესი“, ლა-პასი, ბოლივია    1–0  შესარჩევი  Bolivia 0–1 Argentina (23 September 1973) 2  07.11.1974  „ესტადიო ნასიონალი“, სანტიაგო, ჩილე    2–0 დიტბორნის თასი  Chile – Argentina (1910–2017)Chile 0–2 Argentina (7 November 1974)Chile 0–2 Argentina (06.11.1974) 3  20.11.1974  ბუენოს-აირესი, არგენტინა    1–1 დიტბორნის თასი  Argentina 1–1 Chile (20 November 1974) 4  18.07.1975  „ესტადიო სენტენარიო“, მონტევიდეო, ურუგვაი    3–2  ნიუტონის თასი  Uruguay 2–3 Argentina (18 July 1975) 5  25.02.1976  „ესტადიო დეფენსორეს დელ ჩაკო“, ასუნსიონი    3–2  ატლანტ. 1976  Estadio Defensores del ChacoParaguay 2–3 Argentina (26 February 1976) 6  27.02.1976  „ესტადიო მონუმენტალი“, ბუენოს-აირესი    1–2  ატლანტ. 1976  Argentina 1–2 Brazil (27 February 1976) 7  20.03.1976  კიევი, უკრაინის სსრ, საბჭოთა კავშირი    1–0  ამხანაგური    8  24.03.1976  ხოჟუვი, პოლონეთი    2–1  ამხანაგური   9  27.03.1976  ბუდაპეშტი, უნგრეთი    0–2  ამხანაგური   10  08.04.1976  „ესტადიო ველეს სარსფილდი“, ბუენოს-აირესი    4–1  ატლანტ. 1976    11  28.04.1976  ბუენოს-აირესი, არგენტინა    2–2  ატლანტ. 1976    12  19.05.1976  რიო-დე-ჟანეირო, ბრაზილია    0–2  ატლანტ. 1976   13  09.06.1976  მონტევიდეო, ურუგვაი    3–0  ატლანტ. 1976   14  28.11.1976  ბუენოს-აირესი, არგენტინა    0–0  ამხანაგური   15  22.03.1977  „სანტიაგო ბერნაბეუ“, მადრიდი, ესპანეთი    1–1  ამხანაგური  Argentina 1–1 Iran (Argentina won 4-1 on penalties) 16  29.05.1977  „ლა ბომბონერა“, ბუენოს-აირესი, არგენტინა    3–1  ამხანაგური   17  05.06.1977  „ლა ბომბონერა“, ბუენოს-აირესი, არგენტინა   გფრ  1–3  ამხანაგური   18  12.06.1977  „ლა ბომბონერა“, ბუენოს-აირესი, არგენტინა    1–1  ამხანაგური   19  03.07.1977  „ლა ბომბონერა“, ბუენოს-აირესი, არგენტინა    1–0  ამხანაგური   20  24.08.1977  ბუენოს-აირესი, არგენტინა    2–1 ბოგადოს თასი   21  23.08.1979  „ესტადიო მონუმენტალი“, ბუენოს-აირესი    2–2  კოპა ამერიკა   22  24.08.1984  „ესტადიო ნემესიო კამაჩო“, ბოგოტა, კოლუმბია    0–1  ამხანაგური   23  01.09.1984  „სტად დე სუისი“, ბერნი, შვეიცარია    2–0  ამხანაგური   24  05.09.1984  „ეიზელი“, ბრიუსელი, ბელგია    2–0  ამხანაგური   25  12.09.1984  „რაინშტადიონი“, დიუსელდორფი, გერმანია   გფრ  3–1  ამხანაგური   26  18.09.1984  მონტერეი, მექსიკა    1–1  ამხანაგური   27  25.10.1984  „ესტადიო ველეს სარსფილდი“, ბუენოს-აირესი    1–1  ამხანაგური   28  14.11.1985  ლოს-ანჯელესი, აშშ    1–1  ამხანაგური   29  17.11.1985  პუებლა, მექსიკა    1–1  ამხანაგური   30  25.06.1986  „აცტეკა“, მეხიკო, მექსიკა    2–0  ფიფა-ს თასი 1986  

მიღწევები
საკლუბო
  ინდეპენდიენტე
 მეტროპოლიტანო: 1983
 ნასიონალი: 1977,1977 - 1 division 1978 Campeonato Nacional 1978 (Nacional Championship)Campeonato Nacional 1978 (Nacional Championship)Campeonato Nacional 1978 (Nacional Championship)
 პრიმერა დივიზიონი: 1988–89
 ლიბერტადორესის თასი: 1973, 1974, 1975, 1984Copa Libertadores de América 1973 (Final)Copa Libertadores de América 1972 (Final)Copa Libertadores de América 1974 (Final)Copa Libertadores de América 1975 (Final)Copa Libertadores de América 1984 (Final)
 კოპა ინტერამერიკანა (3): 1973, 1974, 1976
 საკონტინენტთაშორისო თასი: 1973, 1984 A 29 años de la última Intercontinental de Independiente

 სანაკრებო 
  არგენტინა
 მსოფლიო ჩემპიონატი
 9 პქ ჩემპიონი: 1986 1986 FIFA World Cup Mexico ™ // fifa.com

 ინდივიდუალური 
 არგენტინის წლის საუკეთესო ფეხბურთელი   
 ოქროს ბურთის მფლობელი: 1983Ricardo Bochini – 1983 (Argentina — Player of the Year)
 სამხრეთ ამერიკის წლის საუკეთესო ფეხბურთელი
 ბრინჯაოს ბურთის მფლობელი: 1984

გალერეა

 ბიბლიოგრაფია 





რესურსები ინტერნეტში

 Futbol Factory (Archived) · GraciasMaestro.com.ar · Télam 
 25 momentos en la vida deportiva de Ricardo Bochini
 Asi de Crack era Ricardo Bochini! El Ídolo de Diego Maradona! · Bochini recrea sus mejores goles
 Especial Ricardo Bochini · ESPN Estudio · Independiente Rey de Copas
 Hay Equipo vs Independiente 84 · Homenaje a Ricardo Bochini
 Ricardo Bochini en Maratón 2017 · Segmento Especial Bochini en Fuera de Juego

  თემატური საიტები
  AFS · BDFA · FBref.com · FootballDatabase.eu · National Football Teams · Transfermarkt
  მედია
  El Gráfico

კომენტარები

სქოლიო

კატეგორია:დაბადებული 25 იანვარი
კატეგორია:დაბადებული 1954
კატეგორია:იტალიელი არგენტინელები
კატეგორია:არგენტინელი ფეხბურთელები
კატეგორია:მსოფლიო ჩემპიონები ფეხბურთში
კატეგორია:არგენტინის პრიმერა დივიზიონის ფეხბურთელები
კატეგორია:ინდეპენდიენტეს ფეხბურთელები
კატეგორია:არგენტინის ნაკრების ფეხბურთელები
კატეგორია:1979 წლის კოპა ამერიკის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:არგენტინელი ფეხბურთის მწვრთნელები
კატეგორია:ცოცხალი ადამიანები